Държавен вестник, бр. 55, 2019 г., стр. 45

БРОЙ  55	
Д Ъ Р Ж А В Е Н  В Е С Т Н И К 	
СТР.  45  
Наредба за изменение и допълнение на На-
редба № 46 от 2001 г. за железопътен превоз 
на опасни товари (обн., ДВ, бр. 107 от 2001 г.; 
изм. и доп., бр. 99 от 2006 г.; изм., бр. 63 от 
2007 г.; изм. и доп., бр. 44 от 2009 г., бр. 46 
от 2011 г.; доп., бр. 44 от 2013 г.; изм. и доп., 
бр. 24 от 2015 г. и бр. 78 от 2017 г.)
Параграф единствен. В § 2 от заключи-
телните разпоредби съюзът „и“ преди думите 
„Директива 2014/103/ЕС“ се заличава и се 
поставя запетая, а в края на текста се добавя 
„и Директива (ЕС) 2018/1846 на Комисията 
от 23 ноември 2018 г. за изменение на при-
ложенията към Директива № 2008/68/ЕО на 
Европейския парламент и на Съвета относно 
вътрешния превоз на опасни товари, за да се 
вземе предвид научно-техническият прогрес 
(ОВ L 299, 26/11/2018, стр. 58 – 59)“.
Министър: 
Росен Желязков
5379
Наредба за изменение и допълнение на Наредба 
№ Н-3 от 2013 г. за изменение в конструк-
цията на регистрираните пътни превозни 
средства и индивидуално одобряване на пътни 
превозни средства, регистрирани извън дър-
жавите – членки на Европейския съюз, или 
друга държава – страна по Споразумението 
за Европейското икономическо пространство 
(обн., ДВ, бр. 21 от 2013 г.; изм. и доп., бр. 31 
от 2014 г., бр. 17 от 2015 г. и бр. 98 от 2017 г.)
§ 1. В чл. 25а думите „категории L, М, 
N и О“ се заменят с „категории L7e, M, N, 
О2, О3 и О4“.
§ 2. Създава се чл. 25б:
„Чл. 25б. (1) При оборудване с обезопаси-
телни колани на автобуси от категории М2 
и М3, клас В, клас II и клас III, които не 
са оборудвани фабрично с такива, техниче-
ската служба може да разработи методика 
за изпитване с алтернативни изисквания за 
проверки и/или изпитвания, определени на 
основание регулаторен(ни) акт(ове), които да 
удостоверяват съответствието на допълни-
телно монтираните обезопасителни колани 
на седалките в автобуса с приложимите 
технически изисквания.
(2) Методиката за изпитване по ал. 1 се 
одобрява по реда на чл. 30, ал. 6 – 14.“
§ 3. В чл. 26, ал. 1 след думите „техниче-
ски служби“ се поставя запетая и се добавя 
„само в техни собствени или наети сгради, 
помещения и площадки, свързани с обхвата 
на определянето им, посочени в удостовере-
нието за определяне на техническа служба, 
издадено по реда на чл. 138б – 138г от Закона 
за движението по пътищата“.
§ 4. В чл. 30 се създават ал. 3 – 14:
„(3) Проверките и/или изпитванията по 
ал. 1 се извършват в съответствие с прило-
жимите регулаторни актове.
(4) Когато за извършване на проверки 
и/или изпитвания на ППС не е възможно 
прилагането на приложим регулаторен акт, 
техническата служба може да разработи 
методика за изпитване с алтернативни из-
исквания за проверки и/или изпитвания на 
описаните в приложимия регулаторен акт, 
които да удостоверяват съответствието на 
представеното за изпитване ППС с изменение 
в конструкцията с приложимите технически 
изисквания.
(5) Изпълнителна агенция „Автомобил-
на администрация“ публикува на интернет 
страницата си списък на измененията в 
конструкцията на ППС, за които е допусти-
мо разработване на методика за изпитване 
съгласно ал. 4.
(6) Методиката по ал. 4 трябва да съдържа 
най-малко:
1. общи положения, включително област 
на приложение;
2. регулаторен(ни) акт(ове), на основание 
на който(ито) са определени алтернативните 
изисквания за проверки и/или изпитвания и 
когато има – други регулаторни актове или 
добри практики;
3. метод за проверки и/или изпитвания, 
включително технически средства за измер-
ване и изпитване;
4. условия за провеждане на проверките 
и/или изпитванията;
5. резултати от проверките и/или изпит-
ванията, които се отразяват в протокол от 
изпитване по образец на техническата служба;
6. описание на документацията, която ще 
бъде издавана и съхранявана за доказател-
ство към проверките и/или изпитванията.
(7) Техническата служба подава заявление 
до изпълнителния директор на Изпълнителна 
агенция „Автомобилна администрация“ за 
одобряване на методиката по ал. 4, за което 
заплаща държавна такса, определена с акт 
на Министерския съвет.
(8) Изпълнителният директор на Изпъл-
нителна агенция „Автомобилна администра-
ция“ или оправомощено от него длъжностно 
лице назначава комисия за разглеждане на 
методиката.
(9) Комисията по ал. 8 проверява съот-
ветствието на методиката с изискванията 
на ал. 4 и 6. За проверка на съответствието 
комисията може да извърши проверка на 
място в сградите, помещенията и площад-
ките на техническата служба, където ще се 
извършват дейностите по проверки и/или 
изпитвания по предложената методика. При 
проверката на място комисията проверява 
съоръженията и оборудването за извършване